केरल में स्कूल वैन नहर में गिरी, 5 की मौत  
तिरुवनंतपुरम के चकाई इलाके में एक निजी स्कूल की वैन एक नहर में गिर जाने से उसमें सवार चार बच्चों और एक महिला सहायक की मौत हो गई।
तिरुवनंतपुरम के चकाई इलाके में गुरुवार को एक निजी स्कूल की वैन एक नहर में गिर जाने से उसमें सवार चार बच्चों और एक महिला सहायक की मौत हो गई। पुलिस ने बताया कि इस हादसे में एक अन्य बच्चे की हालत गंभीर बनी हुई है।  पार्वती पुथानार नहर से इस महिला और बच्चों को स्थानीय लोगों ने बाहर निकाला और एक अस्पताल ले गए, जहां पर इन्हें मृत घोषित कर दिया गया। वैन के चालक के मुताबिक, वाहन में नौ बच्चे और एक परिचारिका सवार थी। उन्होंने बताया कि यह सुनिश्चित करने के लिए की नहर में कोई बच्चा छूट नहीं गया है, इसकी तलाशी ली जा रही है।  यह सभी बच्चे पेट्टाह इलाके स्थित अपने विद्यालय की ओर जा रहे थे। यह सभी बच्चे एलकेजी और यूकेजी के छात्र हैं।